Von der Leyen: Sancţiunile închid robinetul de război al lui Putin / Lavrov: Sancţiunile UE nu vor rămâne fără răspuns.
UE încearcă să îngenuncheze regimul Putin prin sancţiuni dure, însă oficialii de la Moscova nu par să fie impresionați. Aceste sancţiuni vor avea un impact puternic asupra economiei ruse şi a Kremlinului. Însă, Rusia nu s-a lăsat mai prejos și a replicat că "țara va continua să își urmărească interesele naționale vitale", indiferent de consecințe.
UE încearcă să îngenuncheze regimul Putin prin sancţiuni dure aplicate Rusiei, în timp ce oficialii de la Moscova nu se declară impresionaţi."Uniunea noastră arată o unitate de scop care mă face mândră. Cu viteza fulgerului, Uniunea Europeană a adoptat trei valuri de sancţiuni grele împotriva sistemului financiar rus, a industriilor sale de înaltă tehnologie şi a elitei sale corupte. Acesta este cel mai mare pachet de sancţiuni din istoria Uniunii noastre.""Aceste sancţiuni vor avea un impact puternic asupra economiei ruse şi a Kremlinului. Deconectăm marile bănci ruseşti de la reţeaua SWIFT. De asemenea, am interzis tranzacţiile băncii centrale ruse, singura instituţie financiară majoră din Rusia. Acest lucru paralizează miliarde de rezerve valutare, închidem robinetul războiului lui Putin", a declarat preşedintele Comisiei Europene, Ursula von der Leyen, în discursul său din cadrul plenului extraordinar al Parlamentului European de la Bruxelles.Rusia a replicat la scurt timp."Oficialii de la Bruxelles, care până de curând s-au prezentat drept un partener strategic al ţării noastre, acum intenţionează să provoace daune maxime Rusiei, să-i distrugă economia şi să-i împiedice creşterea economică. Acţiunile UE nu vor rămâne fără răspuns. Rusia va continua să-şi urmărească interesele naţionale vitale, indiferent de sancţiuni şi ameninţările acestora", a declarat ministrul rus de externe Serghei Lavrov.